АҞӘА, ԥхынҷкәын 21 – Sputnik, Роберт Џьопуа. Ахаша, ԥхынҷкәын 21 рзы аҽа ԥшьҩык ААК (ЦИК) ахь иалырхит Апарламент аҟны.абри атәы ааицҳаит ҳкорреспондент аҭыԥ аҟынтәи.
Акандидатцәа хәҩык рҟынтәи иалхтәын ԥшьҩык иҳәеит Жәлар Реизара аиҳабы Валери Бганба.
"Абжьы еиҳаны изауз роуп иалырхыз", — иҳәеит Бганба.
Ацентртә алхратә комиссиахь иалырхит: Ануш Ходжикиан, Александр Ченгьелиа, Алексеи Романенко, Алиас Бранӡиа.
Уаанӡа, аҩаша, ԥхынҷкәын аоппозициаа рхаҭарнакцәа ԥшьҩык ААК (ЦИК) ахь иалырхит Апарламент аҟны.
Аоппозициаа рхаҭарнакцәас алхратә комиссиа иалагалахеит: Гәдиса Агрба, Астамыр Ԥачалиа, Роман Гериа, Виачеслав Кәакәасқьыр.